C 217/22
BG
Официален вестник на Европейския съюз
20.6.2023 г.
1.
ВЪВЕДЕНИЕ
1.
На 9 март 2023 г.
Европейската комисия издаде препоръка за решение на Съвета за разрешаване на започването на преговори за споразумение между Европейския съюз и Многонационалната държава Боливия относно обмена на лични данни между агенцията на Европейския съюз за сътрудничество в областта на правоприлагането (Европол) и боливийските органи, компетентни за борбата с тежката престъпност и тероризма.
Предложението се придружава от съответното приложение към него.
2.
Целта на предложението е да се започнат преговори с Многонационалната държава Боливия (наричана по-нататък Боливия) с цел подписване и сключване на международно споразумение, с което се дава възможност за обмен на лични данни между Европол и боливийските органи, компетентни за борбата с тежката престъпност и тероризма.
В приложението към предложението се определят указанията на Съвета към Комисията за водене на преговори, т.е. целите, които Комисията следва да се стреми да постигне от името на ЕС в хода на тези преговори.
3.
В обяснителния меморандум на предложението Комисията преценява, че организираните престъпни групи в Латинска Америка представляват сериозна заплаха за вътрешната сигурност на ЕС, тъй като действията им все повече се свързват с поредица от престъпления в Съюза, по-специално в областта на трафика на наркотици (2).
В оценката на ЕС на заплахата от тежка и организирана престъпност за 2021 г. (SOCTA), извършена от Европол, се изтъква, че се извършва трафик на безпрецедентни количества незаконни наркотици от Латинска Америка към ЕС, генериращ печалби от милиарди евро, които се използват за финансиране на различни престъпни организации (международни и базирани в ЕС) и за подкопаване на върховенството на закона в ЕС (3).
4.
По-голямата част от наркотиците, конфискувани в ЕС, се транспортира по море, предимно в корабни контейнери (4), и се изпраща до ЕС директно от държавите на производство, както и от съседни държави на изпращане в Латинска Америка (5).
Боливия е третата по големина страна в света, в която се отглежда кока, като на нея се падат 12,5 % от отглежданите количества в световен мащаб (6).
5.
В своя програмен документ за периода 2022—2024 г. Европол отбеляза, че, наред с другото, нарастващото търсене на наркотици и увеличаването на маршрутите за трафик на наркотици към ЕС оправдават необходимостта от засилено сътрудничество с държавите от Латинска Америка.
В този смисъл през декември 2022 г. Боливия беше включена в списъка на приоритетните партньори на Европол, с които агенцията може да сключва работни споразумения (7).
6.
Боливия също така е определена от ЕЦМНН като ключов международен партньор за намаляване на световното предлагане на кокаин.
7.
Настоящото становище на ЕНОЗД се издава в отговор на консултация на Европейската комисия от 9 март 2023 г. съгласно член 42, параграф 1 Регламент (ЕС) 2018/1725 на Европейския парламент и на Съвета (8) от РЗДЕС.
ЕНОЗД приветства факта, че с него бяха проведени консултации относно препоръката, и очаква, че в преамбюла на решението на Съвета ще бъде включена препратка към настоящото становище.
Освен това ЕНОЗД приветства позоваването в
(2) Вж. страница 2 от обяснителния меморандум на предложението.
(3) Оценка на Европейския съюз на заплахата от тежка и организирана престъпност: Корупционно влияние: Проникване и подкопаване на европейската икономика и общество от организираната престъпност, стр. 12.
(4) Европол и глобалната търговия с кокаин, достъпен на адрес https://www.emcdda.europa.eu/publications/eu-drug-markets/cocaine/ europe-and-global-cocaine-trade_en.
(5) Европол и глобалната търговия с кокаин, достъпен на адрес at https://www.emcdda.europa.eu/publications/eu-drug-markets/cocaine/ europe-and-global-cocaine-trade_en.
(6) Пазар на наркотици в ЕС: Кокаин, стр. 10, достъпен на пазара на наркотици в ЕС: Кокаин | www.emcdda.europa.eu.
(7) Обяснителeн меморандум, стр. 2.
(8) Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).